Α.Σ. Φαλανιακός

Ο **Αθλητικός Σύλλογος  Φαλάνης "Φαλανιακός"** είναι ποδοσφαιρικό σωματείο με έδρα τη Φαλάνη της Λάρισας που ιδρύθηκε επισήμως το 1960. Μετέχει στην Α΄ κατηγορία της Ε.Π.Σ. Λάρισας αλλά παλιότερα έχει λάβει μέρος αρκετές σεζόν στο πρωτάθλημα Δ΄ Εθνικής. Έχει χρώματα το κίτρινο και το μαύρο. Είναι αμιγώς ποδοσφαιρικό σωματείο και έγραψε τη δική του ιστορία στο λαρισαϊκό ποδόσφαιρο κερδίζοντας τοπικούς τίτλους και καταφέροντας τέσσερις φορές να ανέβει από το τοπικό πρωτάθλημα στα εθνικά πρωταθλήματα.

## Ιστορία
Από τη δεκαετία 1920 οι νέοι της Φαλάνης είχαν δημιουργήσει ένα ποδοσφαιρικό σωματείο με το όνομα "Φαλανιακός". Έδινε φιλικά παιχνίδια με ομάδες άλλων χωριών αλλά δεν απέκτησε επίσημο χαρακτήρα. Το 1960 ιδρύεται επίσημα με τίτλο "Α.Σ. Φαλανιακός Φαλάνης" και αρχίζει να συμμετέχει στα τοπικά πρωταθλήματα. To 1960-61 συμμετείχε στο πρώτο πρωτάθλημα της ΕΠΣ στον Α' όμιλο της Γ' κατηγορίας μαζί με τους: Π.Ο. Ελασσόνας, Α.Ο. Οικονόμος Τσαριτσάνης, Όλυμπος Γόννων Δόξα Αργυροπουλίου, Δάφνη Γλαύκης. Στις 6 Οκτωβρίου 1966 ηττήθηκε από την ΑΕΛ με 5-0 για τα τοπικά προκριματικά του Κυπέλλου Ελλάδος.

To 1961-62 κέρδισε τον πρώτο του τίτλο και την άνοδο στη Β' κατηγορία. Παρέμεινε όμως μόλις μία χρονιά και υποβιβάστηκε. Σύντομα ανέβηκε τις τοπικές κατηγορίες και το 1970 ανέβηκε στην Α΄ τοπική, από την οποία ουδέποτε υποβιβάστηκε μεχρι και σημερα. Το 1972 έχοντας στη σύνθεση του τον Τάκη Παραφέστα και τον Κώστα Λυγούρα αγωνίστηκε στον πρωτο τελικό Κυπέλλου της ΕΠΣΛ όπου έχασε με 2-1 από τον Κίσσαβο Συκουρίου. To 1973–74 τερμάτισε στην 3η θέση πίσω από τον ΠΟΕ και τον Απόλλωνα Λάρισας. To 1977-78, ως δευτεραθλητής της ΕΠΣ Λάρισας αγωνίστηκε στην τότε Εθνική Ερασιτεχνική Κατηγορία, η οποία ουσιαστικά ήταν η Γ΄ Εθνική, και ήταν συγκροτημένη από 4 ομίλους. Είναι η ανώτερη κατηγορία που έχει αγωνιστεί. Τερμάτισε στη 15η θέση του 3ου ομίλου με 28 β. (γκολ 40-68) και υποβιβάστηκε.

To 1990-91 με επιθετικό δίδυμο τον Δημήτρη Κουτσουκη και τον Στέλιο Χασιωτη τερμάτισε δευτεραθλητής της ΕΠΣ Λάρισας και κέρδισε την άνοδο. Aγωνίστηκε τo 1991-92 στην Δ΄ Εθνική, από την οποία υποβιβάστηκε. Την περίοδο 1992-93 κατέκτησε το πρωτάθλημα της Α' ΕΠΣΛ σε ένα δραματικό φινάλε την τελευταία αγωνιστική με τον Αμπελωνιακό και ως πρωταθλητής της ΕΠΣ Λάρισας αγωνίστηκε στην Δ΄ Εθνική το 1993-94.

Τη σεζόν 1997-98 τερμάτισε μόλις 2 βαθμούς πάνω από τη ζώνη του υποβιβασμού και παρέμειν στην Α' ΕΠΣΛ. Από το 1970 ο Φαλανιακός δεν έχει υποβιβαστεί ποτέ σε χαμηλότερη κατηγορία. Το ρόστερ του 1997-98 με προπονητή τον Κώστα Λυγούρα ήταν το εξής: Χρ.Ντριγκόγιας, Γ. Λυγούρας (τερματοφύλακες), Μιχ.Γκαλμπογκίνης, Ευ.Τσάκαλος, Αθ.Κουτσούκης, Χρ.Κυρίτσης, Κ.Γκόλτσος, Β.Ζιώγας, Ν.Τζήμας, Δ.Ντανίκας, Χ.Καρυώτης, Π.Καρακίτσος, Τζήκας, Αρης Κυρίτσης, Κ.Μακκάς, Ηλ.Μαρμάγκος, I.Ιγγλέζος, Μ.Λυγούρας, Απ.Καρακίτσος, Απ.Κουκουλιόπουλος, Κ.Κολοβός, Χρ.Κακανούλιας, Γ.Μπλιάμπλιας, Ι.Μπλάνας. Η τελευταία του σεζον στην Δ΄ Εθνική ηταν το 2002-03, όταν κατέκτησε και το κύπελλο της ΕΠΣΛ.

Τη σεζόν 2004-05 ο Φαλανιακός έκανε άλλη μια καλή χρονιά στην Α΄ ΕΠΣΛ. Η σύνθεση του συλλόγου ήταν: Μόρας (τερμ.), Μιχαλές, Παπαδόπουλος Μ., Καρακίτσιος Π., Κολοβός Κ., Καστανούλιας, Τσακαβίτης, Καρακίτσιος Α., Φραγκογούλας, Δάσσιος, Παπαδόπουλος Δ., Κολοβός Ν.

To 2011-12 με προπονητή τον Νίκο Ανδρέου  και πρόεδρο τον Θανάση Μπιζιώτα τερμάτισε στην 5 θέση της Α' ΕΠΣ Λάρισας.
 To 2019-20 
για δεύτερη φορά στην ιστορία του αναδείχθηκε κυπελλούχος της ΕΠΣ μετά από κληρωση λόγω της πανδημιας καθώς η διοργάνωση διακόπηκε στον ημιτελικό. Τη σύυνθεση της ομάδας με προπονητή τον Τάσο Μπεριτζά και βοηθό τον τον Κωστα Παπαρίζο αποτελούσαν: B.Μάλτζαρης, Βαγγ. Παπαγούλας, Γ.Γκόλτσιος (τερματοφύλακες), B.Φλώρος, K.Σούλι, K.Μαχαίρας, K.Κολοβός, B.Λυγούρας, Γ.Πανταζής, Αντωνόπουλος, H.Πανταζής, Παν.Φουσίκας, K.Τσιάκος, Γ.Λεσάϊ, Σπ.Ιωαννίδης, Στ.Παππάς, N.Κολοβός, I.Αντωνόπουλος, N.Καρυώτης, Σ.Μπλέντι, X.Λυγούρας, N.Γελαλής, Γ.Φατούρας, B.Καρακίτσιος, Ζ.Κακανούλιας, I.Ντανίκας. Στις 31 Σεπτεμβρίου 2025 με πρόεδρο τον Κώστα Λυγούρα, ο σύλλογος κατέκτησε άλλο ένα τίτλο, κερδίζοντας το Κύπελλο Κουκουλίτσιος-Μουσιάρης. Το ρόστερ ήταν: Πατέτσος (τερμ.), Γκολέμι, Κυρίτσης, Πέππας, Ντιντής, Γκανάτσας, Τάσος Κυριάκος, Ηλίας Πανταζής (αρχ.), Σάρρα, Τσιάκος, Ιωαννίδης, Παπανικολάου, Αλιάι, Μέκρας, Ιγγλέζος, Στάμος, Καραγιώργος.

Ο Κώστας Λυγούρας  που έχει διατελέσει ποδοσφαιριστής για 15 χρόνια (μεσοεπιθετικός) και πρόεδρος του Φαλανιακού για μια δεκαετία είναι και o προπονητής με την μεγαλύτερη θητεια στον πάγκο του συλλογου (δέκα χρόνια). Το 2021 την τεχνική ηγεσία του συλλογου ανέλαβε ο Τάκης Παραφέστας. Yπεύθυνος της Ακαδημίας της ομάδας είναι ο Τάσος Καστανούλιας. Τον Νοέμβριο του 2024 ο Τάκης Παραφέστας παραιτήθηκε και ανέλαβε ο Τάσος Μπεριτζάς.

** Προπονητές **

** Πρόεδροι**

## Τίτλοι και διακρίσεις

*1961-62: Πρωταθλητής Γ΄ Ε.Π.Σ. Λάρισας 
*1963-64: Πρωταθλητής Β΄ Ε.Π.Σ. Λάρισας 
*1969-70: Πρωταθλητής Β΄ Ε.Π.Σ. Λάρισας 
*1971-72: Φιναλίστ Κυπέλλου Ε.Π.Σ. Λάρισας 
*1976-77: Δευτεραθλητής Ε.Π.Σ. Λάρισας - **Άνοδος** στην Εθνική Ερασιτεχνική
*1978-79: Φιναλίστ Κυπέλλου Ε.Π.Σ. Λάρισας 
*1979-80: **Πρωταθλητής** Ε.Π.Σ. Λάρισας (Β΄ ομίλου)
*1986-87: **Κυπελλούχος** Ε.Π.Σ. Λάρισας 
*1990-91: Δευτεραθλητής Ε.Π.Σ. Λάρισας - **Άνοδος** στη Δ΄ Εθνική
*1992-93: **Πρωταθλητής** Ε.Π.Σ. Λάρισας - **Άνοδος** στη Δ΄ Εθνική
*2001-02: **Πρωταθλητής** Ε.Π.Σ. Λάρισας - **Άνοδος** στη Δ΄ Εθνική
*2002-03: **Κυπελλούχος** Ε.Π.Σ. Λάρισας
*2019-20: **Κυπελλούχος** Ε.Π.Σ. Λάρισας
*2025-26: **Νικητής** στο Κύπελλο Κουκουλίτσιος-Μουσιάρης της Ε.Π.Σ. Λάρισας

## Διαχρονική πορεία
### Γ΄ Εθνική

### Δ' Εθνική

## Ποδοσφαιριστές  του Φαλανιακού σε εθνικές κατηγορίες

Στο Φαλανιακό αναδείχθηκαν αρκετοί ποδοσφαιριστές, οι οποίοι συνέχισαν την καριέρα τους στην Α.Ε. Λάρισα και σε άλλα σωματεία ανώτερων κατηγοριών. To καλοκαίρι του 1975 ο Φαλανιακός παραχώρησε στην ΑΕΛ τον Μάκη Λυγούρα και τον Τάκη Παραφέστα που μετέπειτα έγινε αρχηγος της. Ο Τάκης Παραφέστας είναι αναμφίβολα ο μεγαλύτερος ποδοσφαιριστής της ιστορίας του Φαλανιακού καθώς κατάφερε να γνωρίσει μεγάλες επιτυχίες στο ελληνικό πρωτάθλημα με Α.Ε.Λ.. Άλλοι ποδοσφαιριστές του συλλόγου που αγωνίστηκαν σε εθνικές κατηγορίες είναι οι:

* Χασιώτης Στέλιος - Απόλλων Λάρισας - Εδεσσαϊκός - Πανιώνιος - Εθνικός Αστέρας
* Καστανούλιας Αναστάσιος - Α.Ε.Λ.
* Κυρίτσης Λεωνίδας - Α.Ε.Λ.
* Καμπίσιος Αναστάσιος - Α.Ε.Λ.
* Λυγούρας Αδάμος - Α.Ε.Λ.
* Τσιτσιλής Αθανάσιος - Α.Ε.Λ.
* Μπουφίκος Αναστάσιος - Α.Ε.Λ.
* Μανδραβέλης Θεόδωρος - Α.Ε.Λ. - Φ.Σ. Κοζάνη
* Κακανούλιας Νίκος  - Α.Ε.Λ. - Π.Α.Σ. Γιάννινα
* Κουτσούκης Δημήτριος  - Α.Ε.Λ. 
* Τάκης Παραφέστας - Α.Ε.Λ.
* Καρακίτσος Αποστόλης - Απόλλων Λάρισας
* Ιγκλέζος Ιωάννης - Α.Ε.Λ.
* Μιχαλές Ιωάννης - Α.Ε. Τυρνάβου
* Κουκούλης Αστέριος - Απόλλων Λάρισας
Aλλοι ποδοσφαιριστές που έχουν φορέσει τη φανέλα του Φαλανιακού χωρίς να εχουν ξεκινησει απο τον συλλογο είναι:
* Βασίλης Φλώρος 
* Παναγιώτης Φουσίκας 
* Ιωάννης Κακαβίτσης
* Αλέξης Κακαζούκης
* Κώστας Τσιάκος
* Κώστας Κουρτεσιώτης (en)
* Τάσος Κυριάκος

## Έδρα
Ο σύλλογος από την ίδρυσή του αγωνίζεται στο Δημοτικό Γήπεδο Φαλάνης που βρίσκεται στην Φαλάνη. Το γήπεδο με χωρητικότητα 500 θεατών και έχει φιλοξενήσει αγώνες Δ΄ Εθνικής, και Γ΄ Εθνικής. Tα τελευταία χρόνια προστέθηκε και σκέπαστρο πάνω από την κεντρική εξέδρα. Αποτελεί κοινή έδρα με τον Σμόλικα Φαλάνης.

## Αντιπαλότητες
Aπό το 1980 που ιδρύθηκε ο Σμόλικας Φαλάνης εκφράζοντας τη μερίδα της Φαλάνης με Βλάχικη καταγωγή είναι ο μεγάλος αντίπαλος του Φαλανιακού και οι αγώνες τους  χαρακτηρίζονται ως *El Falanico* από τον τύπο της περιοχής. Μοιράζονται και οι δυο το Δημοτικό Γήπεδο Φαλάνης με τους αγώνες τους να αποτελούν ντέρμπι συγκεντρώνοντας μεγάλο αριθμό θεατών. Οι δύο ομάδες πρωτοσυναντήθηκαν στην Α' ΕΠΣΛ την περίοδο 1983-84 με την άνοδο του Σμόλικα. Το 1984 έγιναν και οι πρώτες μεταγραφές ανάμεσα στους δυο συλλόγους: ο Φαλανιακός απέκτησε τους Κολοβό και Ουγιάρο από τον Σμόλικα ο οποίος πήρε στον εξτρέμ Στελιο Κουκούλη στα ανταλλάγματα.To 2015-16 οι δύο ομάδες συναντήθηκαν στον προημιτελικό του Κυπέλλου ΕΠΣΛ με τον τυπικά φιλοξενούμενο Φαλανιακό να επικρατεί στην παράταση με 0-1 χάρη στο γκολ του Αλεξανδρή στο 96’ και να παίρνει την πρόκριση. Συνολικά μετράει περισσότερες νίκες σε βάρος του Σμόλικα.

## Παραπομπές


## Πηγές

*Φαλανιακός: Μισός αιώνας ζωής.
*

## Εξωτερικοί σύνδεσμοι
*Ακαδημία Φαλανιακός

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1960
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1960